paragraph_text: Pojam e-radio označava prijenosni medij koji predstavlja neprekidan prijenos zvuka slušatelju, na koji slušatelj ne vrši nikakav utjecaj (npr. promjenu frekvencije) kao kod slušanja radio postaja putem klasičnog radio prijemnika. Ovaj pojam nije sinonim za podcasting, jer podcasting podrazumijeva skidanje programa, koji se tek tada preslušava. Internetski radio se najčešće susreće kod radijskih postaja koje već emitiraju klasičnim zemaljskim putem (FM ili AM frekvencijama). Unatoč ovoj činjenici, internetske radiopostaje nerijetko susrećemo kao neovisne od zemaljskih i kao jedini vid emitiranja programa.